5. ΝΟΜΟΣ 6281 της 10/15 Σεπτ. 1934 Περί κωδικοποιήσεως και συμπληρώσεως του Νόμ. 512 «περί καταστροφής των αρουραίων και ακρίδων» ως ετροποποιήθη δια μεταγενεστέρων Νόμων. Περί των Κεντρικών Επιτροπών Άρθρ.1.-«Δια την καταπολέμησιν των αρουραίων και ακρίδων η αρμοδιότης των μέχρι τούδε κεντρικών επιτροπών μεταβιβάζεται εις τα οικεία γεωργικά ταμεία, άτινα αντικαθιστώσιν εφεξής ταύτας και εκτελούσιν άπασαν την σχετικήν λογιστικήν υπηρεσίαν. Δια την εκτέλεσιν της λογιστικής υπηρεσίας του γεωργικού ταμείου δύναται να προσληφθή, προτάσει του Δ.Σ. αυτού, μετ’ έγκρισιν του Υπουργείου Γεωργίας, καθοριζούσης και την διάρκειαν, βοηθός λογιστού, έχων πτυχίον δημοσίας εμπορικής σχολής ή απολυτήριον γυμνασίου, ως αποθηκάριος, επί ημερομισθίω μέχρις 80 δραχμών, καθοριζομένω υπό του Δ.Σ. του Γεωργικού Ταμείου. Εις τα Γεωργικά Ταμεία ανατίθεται η παραλαβή, εναποθήκευσις, και διάθεσις των απαιτουμένων υλικών και η συμφώνως τω άρθρ. 11 Νόμ. 6281, ως τροποποιήται δια του παρόντος, προμήθεια τοιούτων, η διάθεσις των προς τον σκοπόν τούτον προοριζομένων ποσών απ’ ευθείας ή δια των τοπικών επιτροπών και προϊσταμένων τομέων, καθώς και ο έλεγχος της διαχειρίσεως των τοπικών επιτροπών και η εκτέλεσις πάσης σχετικής με την διαχείρισιν καταπολεμήσεως αρουραίων και ακρίδων διαταγής του Υπουργείου Γεωργίας». Το άρθρ. 1 αντικατεστάθη ως άνω δια του Άρθρ.8.-Όσοι των υποχρέων κωλύονται ή δεν θέλουν να εργασθούν προσωπικώς, υποχρεούνται να υποδείξωσιν αντικαταστάτας αυτών δυναμένους να εργασθώσι κατά την ημέραν την οριζομένην υπό της Τοπικής Επιτροπής, δαπάναις αυτών. Η τοπική Επιτροπή υποχρεούται να τηρή α)κατάλογον των εργασθέντων κατοίκων εν ω σημειούνται αι ημέραι εργασίας ενός εκάστου, β)κατάλογον των διορισάντων αντικαταστάτας, εργασθέντας με το ονοματεπώνυμον των αντικαταστατών τούτων και γ)κατάλογον των μη διορισάντων αντικαταστάτας ή διορισάντων τοιούτους μη εργασθέντας. Πάντα τα εν τω άρθρ.6 ως και τω άρθρω τούτω δικαιολογητικά της διαχειρίσεως των Τοπικών Επιτροπών μετ’ απολογισμού αυτής υποβάλλονται προς έλεγχον εις την (Κεντρικήν Επιτροπήν) αποφαινομένην επί της διαχειρίσεως αυτών μετ’ εισήγησιν του Προϊσταμένου της Γεωργικής Περιφερείας. Δια τα εντός ( ) βλ. άρθρ. 2 Α.Ν. 2183/1940. Άρθρ.9.-Ο Πρόεδρος εκάστης κοινότητος ή ο νόμιμος αναπληρωτής αυτού καταρτίζει εντός του πρώτου δεκαπενθημέρου του Δεκεμβρίου κατάλογον των εις εκάστην κοινότητα υπαγομένων εις την υποχρέωσιν της προσωπικής εργασίας προσώπων, συντασσόμενον κατά πόλεις, χωρία και αγροτικούς συνοικισμούς. Ο Πρόεδρος της Κοινότητος εκθέτει εν τω γραφείω του κοινοτικού καταστήματος εις δημοσίαν, θεώρησιν εντός του δευτέρου δεκαημέρου του Δεκεμβρίου, τον κατάλογον τούτον και συνάμα ειδοποιεί τους κατοίκους περί τούτου δι’ επικολλήσεως επί της εξωθύρας του καταστήματος της κοινοτικής Επιτροπής και των ναών των πόλεων, κωμοπόλεων και χωρίων εκάστης Κοινότητος συγχρόνως δ’ αποστέλλει αντίγραφον αυτού εις τον οικείον Ειρηνοδίκην. Κατά του καταλόγου τούτου δύναται πας πολίτης να υποβάλη ενώπιον του Ειρηνοδίκου ένστασιν εφ’ απλού χάρτου περί κακής εγγραφής ή παραλείψεως εγγραφής το βραδύτερον μέχρι 15 Ιανουαρίου. Αι ενστάσεις αύται εκδικάζονται εντός του μηνός Ιανουαρίου υπό του Ειρηνοδίκου ανεκκλήτως και εκ των εχόντων καθ’ ημέραν οριζομένην και γνωστοποιουμένην δια επικολλήσεως εν τη θύρα του ακροατηρίου πέντε ημέρας τουλάχιστον προ της δικασίμου. Ο Ειρηνοδίκης διατάσσει την εγγραφήν των παραλειφθέντων ή την διαγραφήν των κακώς εγγραφέντων. Ο κατάλογος κηρύσσεται υπό του Ειρηνοδίκου εκτελεστός, αντίγραφον δ’ αυτού κεκυρωμένον αποστέλλεται εις τε την (Κεντρικήν του Νομού  Επιτροπήν) και τον Πρόεδρον της Κοινότητος όστις εκθέτει τούτον εις δημοσίαν θεώρησιν εν τω γραφείω του Κοινοτικού Καταστήματος καθ’ όλον τον μήνα Φεβρουάριον. Δια τα εντός ( ) βλ. άρθρ. 2 Α.Ν. 2183/1940. Εάν δι’ οιονδήποτε λόγον δεν συνετάχθη εγκαίρως ή δεν εγένετο οριστικός ο κατάλογος, η Τοπική Επιτροπή συντάσσει τοιούτον, προσωρινώς ισχύοντα δια το έτος της συντάξεως, εξ όσων έχει γνώσεων ή λάβη πληροφοριών. Ο κατάλογος ούτος κηρύσσεται αμέσως εκτελεστός υπό του Ειρηνοδίκου, οι δε εν αυτώ εγγεγραμμένοι υπόκεινται εις τας υποχρεώσεις, τας υπό του Νόμου τούτου επιβαλλομένας. Περί της κηρύξεως των Νομών ως ακριδοπλήκτων ή αρουραιοπλήκτων  και των υποχρεωτικών εισφορών Άρθρ.10.-«Δια κοινής αποφάσεως των Υπουργών Οικονομικών, Εσωτερικών και Γεωργίας, δημοσιευομένης εις την Εφημερίδα της Κυβερνήσεως, κηρύσσονται προσβεβλημένοι υπό αρουραίων και ακρίδων νομοί εν οις προβλέπεται σοβαρά εμφάνισις αρουραίων ή ακρίδων. Μετά γνώμην του γεωργικού συμβουλίου, κατά τον αυτόν τρόπον ανακαλείται η ισχύς της αποφάσεως ταύτης». Η παρ. 1 αντικατεστάθη ως άνω δια του άρθρ. 6 Α.Ν. 2183/1940. Πάντες οι Δήμοι και αι Κοινότητες των Νομών, των κηρυχθέντων προσβεβλημένων, υποχρεούνται όπως συνεισφέρωσιν ανάλογον προς τους πόρους αυτών χρηματικόν ποσόν δια την εν τη περιφερεία του Νομού καταστροφήν των αρουραίων και των ακρίδων. Η συνεισφορά αύτη των Δήμων και Κοινοτήτων ορίζεται κατ’ ελάχιστον όριον εις δύο επί τοις εκατόν των εν τοις ετησίοις Προϋπολογισμοίς αυτών αναγραφομένων τακτικών εσόδων, εν πάση δε περιπτώσει δεν δύναται να υπερβή τας 100.000 δραχμάς δι’ ένα Δήμον ή μίαν Κοινότητα Η συνεισφορά αύτη χαρακτηρίζεται ως αναγκαιοτέρα πάσης άλλης δαπάνης καταβάλλεται δε προ πάσης άλλης υποχρεώσεως του Δήμου ή της Κοινότητος μέχρι τέλους Μαρτίου εκάστου έτους. Εν περιπτώσει καθ’ ην δεν προβλέπεται η συνεισφορά αύτη εις τους Προϋπολογισμούς των Δήμων και των Κοινοτήτων, αναγράφεται εις αυτούς πάντοτε υπό του Νομάρχου, τροποποιούντος κατ’ αναλογίαν τας λοιπάς δαπάνας. Σελ. 453 Αρουραίοι και Ακρίδες 16.Ε.δ.5 Η παρακολούθησις τόσον της εγγραφής των εισφορών εις τους Προϋπολογισμούς των Δήμων και Κοινοτήτων όσον και της εισπράξεως αυτών γίνεται υπό της Υπηρεσίας Εγκρίσεως και Εκκαθαρίσεως Δαπανών του Υπουργείου Γεωργίας. Περί των δαπανών της καταπολεμήσεως Άρθρ.11.-Τα κατά τας διατάξεις του Νόμου τούτου εισπραττόμενα ποσά πάσης φύσεως ήτοι προστίμων, εκποιήσεως πλειονάζοντος υλικού εισφορών Δήμων και Κοινοτήτων κλπ., θεωρούνται ως Δημόσια έσοδα και εισάγονται υπό ίδιον Κεφάλαιον και άρθρον του Προϋπολογισμού των εσόδων του Κράτους. Εξαιρούνται τα εξ εκποιήσεως αχρήστου υλικού και εκπτώσεως εγγυήσεων εκ δημοπρασιών εισπραττόμενα χρηματικά ποσά, τα οποία συμφώνως προς τας κειμένας διατάξεις θα εισάγωνται υπέρ του Μετοχικού Ταμείου των Πολιτικών Υπαλλήλων. Δια την πληρωμήν των δια την καταπολέμησιν των αρουραίων και ακρίδων δαπανών εν γένει εγγράφεται ως εισφορά του Κράτους κατ’ έτος εν τω Προϋπολογισμώ του Υπουργείου της Γεωργίας υπό ίδιον Κεφάλαιον και άρθρον πίστωσις δραχμών δέκα εκατομμυρίων δυναμένη ν’ αυξηθή κατόπιν αποφάσεως του Υπουργικού Συμβουλίου. Δαπάναι καταπολεμήσεως των αρουραίων και ακρίδων είναι ενδεικτικώς η προμήθεια, εναποθήκευσις και μεταφορά υλικών φαρμάκων και εργαλείων χρησίμων δια την καταπολέμησιν ταύτην, εκτύπωσιν εγκυκλίων οδηγιών, των κατά Νόμον βιβλίων διαχειρίσεως και πινάκων ή και άλλων κριθησομένων χρησίμων δια την υπηρεσίαν καταπολεμήσεως, η πληρωμή οδοιπορικών εξόδων και αποζημιώσεως των ασχολουμένων εις την καταπολέμησιν των αρουραίων και ακρίδων υπαλλήλων γεωπόνων ή μη, η αμοιβή των τυχόν προσλαμβανομένων εκτάκτων ημερομισθίων γεωπόνων, η πληρωμή ημερομισθίων εργατών εφ’ όσον τα υπό των υποχρέων καταβαλλόμενα είναι ανεπαρκή, η πληρωμή των κατά τα άρθρ. 1 και 2 «ή και άλλων οριζομένων δι’ αποφάσεως του επί της Γεωργίας Υπουργού» επιμισθίων και αμοιβών ως και πάσα άλλη δαπάνη σχετική με την καταπολέμησιν των αρουραίων και ακρίδων ή τας με αυτήν ασχολουμένας υπηρεσίας, καθοριζομένη ως τοιαύτη δι’ αποφάσεως του Υπουργού της Γεωργίας μετά γνωμοδότησιν του Φυτοπαθολογικού Συμβουλίου και τοιούτου μη υπάρχοντος του Γεωργικού Συμβουλίου. Η εντός « » φράσις προσετέθη δια του άρθρ. 9 Α.Ν. 2183/1940. Σελ. 454 «Άπασαι αι δια την καταπολέμησιν αρουραίων και ακρίδων πραγματοποιούμεναι δαπάναι ενεργούνται εντός των ορίων των ειδικών πιστώσεων του εγκεκριμένου προϋπολογισμού του γεωργικού ταμείου». Η παρ. 4 αντικατεστάθη ως άνω δια του άρθρ. 9 Α.Ν. 2183/1940. Η έγκρισις του Προϋπολογισμού δεν δύναται ν’ αντικαταστήση την έγκρισιν του Υπουργού της Γεωργίας δι’ ας δαπάνας απαιτείται τοιαύτη κατά τας διατάξεις του παρόντος. Αι Κεντρικαί Επιτροπαί δύνανται να παρέχωσιν εις τας Τοπικάς Επιτροπάς τα δια τας άνω δαπάνας αναγκαιούντα χρηματικά ποσά. Ο τρόπος της διαχειρίσεως και δικαιολογήσεως της κατά τα ανωτέρω πιστώσεως κανονισθήσονται δια του υπό του τελευταίου άρθρου του παρόντος προβλεπομένου Δ/τος. Άρθρ.12.-Όταν η εμφάνισις των ακρίδων ή αρουραίων είναι τοιαύτη, ώστε να μη δικαιολογείται μεν η κήρυξις του Νομού ακριδοπλήκτου, ή αρουραιοπλήκτου, να πρέπη όμως να ενεργηθή η καταπολέμησις αυτών, το Υπουργείον της Γεωργίας μετά σύμφωνον γνώμην του Φυτοπαθολογικού Συμβουλίου ή τοιούτου μη υπάρχοντος του Γεωργικού Συμβουλίου, χορηγεί εις τα οικεία Γεωργικά Ταμεία εκ της εν τω προϋπολογισμώ του Υπουργείου της Γεωργίας εγγεγραμμένης συμφώνως προς το άρθρ. 11 του παρόντος πιστώσεως, χρηματικά ποσά «μέχρι 30.000 δραχμών δια την καταπολέμησιν των αρουραίων και μέχρι 50.000 δραχμών δια την καταπολέμησιν των ακριδών εις έκαστον» Γεωργικόν Ταμείον, ίνα δι’ αυτών ενεργήση την καταπολέμησιν. Η εντός « » φράσις τίθεται κατ’ αντικατάστασιν δια του άρθρ. 10 Α.Ν. 2183/1940. 16.Ε.δ.5 Αρουραίοι και Ακρίδες Το ποσόν τούτο εγγράφεται υπό ίδιον Κεφάλαιον και άρθρον του προϋπολογισμού του Γεωργικού Ταμείου και δεν δύναται να διατεθή παρ’ αυτού δι’ άλλον σκοπόν. «Τα ποσά ταύτα διατίθενται προς κάλυψιν πάσης δαπάνης απαιτουμένης δια την καταπολέμησιν των αρουραίων ή ακρίδων, πλην της αξίας των υπό του Υπουργείου Γεωργίας αποστελλομένων εις τα γεωργικά Ταμεία υλικών». Η εντός « » παράγραφος προσετέθη δια του άρθρ. 10 Α.Ν. 2183/1940. Το Γεωργικόν Ταμείον διαχειρίζεται το ποσόν τούτο συμφώνως προς τας περί Γεωργικών Ταμείων ισχυούσας διατάξεις και αποδίδει λογαριασμόν ταυτοχρόνως μετά του απολογισμού αυτού αλλ’ ιδιαιτέρως δια το ανωτέρω ποσόν. Το τυχόν παραμένον αδιάθετον υπόλοιπον εκ του ποσού τούτου κατατίθεται εις το τέλος της χρήσεως εις το Δημόσιον Ταμείον έναντι γραμματίου παραλαβής, το οποίον θα επισυνάπτηται εις τα δικαιολογητικά διαχειρίσεως του ποσού. «Δια την συμφώνως τω παρόντι άρθρω ενεργουμένην καταπολέμησιν των αρουραίων ή ακρίδων δύναται ο νομάρχης, εφ’ όσον συντρέχουν λόγοι, να επιβάλη, προτάσει του προϊσταμένου της γεωργικής υπηρεσίας και εγκρίσει του Υπουργείου Γεωργίας, την εφαρμογήν των διατάξεων των άρθρ. 6 και 9 περί προσωπικής εργασίας και λοιπών συναφών διατάξεων του Νόμ. 6281, ως τροποποιείται δια του παρόντος, εις ωρισμένας περιοχάς του νομού». Η εντός « » παράγραφος προσετέθη δια του άρθρ. 10 Α.Ν. 2183/1940. Άρθρ.13.-Αι τοπικαί Επιτροπαί υποχρεούνται να υποβάλωσιν απολογισμόν της διαχειρίσεως αυτών μεθ’ όλων των δικαιολογητικών εις την (Κεντρικήν Επιτροπήν) εντός δέκα πέντε ημερών μεθ’ εκάστην τριμηνίαν. (Αι Κεντρικαί Επιτροπαί) υποβάλλουσι τους απολογισμούς της διαχειρίσεως αυτών μεθ’ όλων των δικαιολογητικών εις το Υπουργείον της Γεωργίας, το οποίον μετά τον έλεγχον των ως άνω απολογισμών διαβιβάζει τούτους εντός δύο μηνών από της υποβολής των προς το Ελεγκτικόν Συνέδριον δια τον οριστικόν έλεγχον αυτών. Δια τα εντός ( ) βλ. άρθρ. 2 Α.Ν. 2183/1940. Άρθρ.14.-«Τα εις την περιφέρειαν εκάστου γεωργικού ταμείου υπάρχοντα πάσης φύσεως αρουραιοκτόνα και ακριδοκτόνα υλικά, φάρμακα, και εργαλεία των καταργουμένων κεντρικών επιτροπών, των τοπικών τοιούτων, και των γεωργικών υπηρεσιών περιέχονται εις την κυριότητα αυτού. Τα αρουραιοκτόνα υλικά, φάρμακα και εργαλεία διατίθενται υπό των γεωργικών ταμείων προς καταπολέμησιν αρουραίων εις ιδιώτας μη αρουραιοπλήκτων νομών, επί αμέσω καταβολή της καθορισθησομένης δι’ αποφάσεως του υπουργού Γεωργίας τιμής, δυναμένης να είναι το πολύ κατά 50% μικροτέρας της πραγματικής αυτών αξίας. Το αντίτιμον των ούτω διατιθεμένων υλικών αποτελεί έσοδον του Δημοσίου. Εις πάσαν άλλην περίπτωσιν τα αρουραιοκτόνα υλικά διατίθενται δωρεάν. Τα τυχόν υπολειπόμενα μετά το πέρας της καταπολεμήσεως παρά τοις γεωργικοίς ταμείοις ή ταις τοπικαίς επιτροπαίς αρουραιοκτόνα ή ακριδοκτόνα υλικά, φάρμακα και εργαλεία χρησιμοποιούνται δια τον αυτόν σκοπόν κατά το επόμενον έτος. Εις περίπτωσιν όμως καθ’ ην δεν προβλέπεται εμφάνισις αρουραίων ή ακρίδων κατά το επόμενον έτος ή εάν η διατήρησις των υπολειφθέντων υλικών, φαρμάκων και εργαλείων κρίνεται οπωσδήποτε ασύμφορος δια τα γεωργικά ταμεία, δύναται να εκποιηθώσι ταύτα, κατά τας ισχυούσας σχετικάς περί γεωργικών ταμείων διατάξεις, μεμονομένως ή ομαδικώς, εις τρόπον ώστε να επιτυγχάνηται η εκ της τοιαύτης εκποιήσεώς των απόληψις μεγαλειτέρων εσόδων ή να χορηγώνται δωρεάν εις διάφορα γεωργικά ιδρύματα ή υπηρεσίας του νομού ή άλλων νομών, κατόπιν διαταγών του Υπουργείου Γεωργίας, εγκρινομένων των μέχρι τούδε γενομένων τοιούτων διαθέσεων». Το άρθρ. 14 αντικατεστάθη ως άνω δια του άρθρ. 11 Α.Ν. 2183/1940. Περί των ποινών άρθρ. 1 Α.Ν. 2183/1940 Περί των τοπικών Επιτροπών Άρθρ.15.-Ο αστυνόμος της Κοινότητος, τα μέλη της Κεντρικής Επιτροπής, τα μέλη των Τοπικών Επιτροπών και πας δημόσιος υπάλληλος εντεταλμένος δια την καταπολέμησιν των αρουραίων ή ακρίδων, υποχρεούται, όπως εάν κατά την ορισθείσαν υπό της Τοπικής Επιτροπής ημέραν δεν εμφανισθή τις των προς εργασίαν κληθέντων ή ο αντικαταστάτης αυτού ή εμφανιζόμενος δεν εκπληρώνη την εργασίαν, προς εκτέλεσιν της οποίας τάσσεται υπό της Κεντρικής ή Τοπικής Επιτροπής, συντάξη έκθεσιν βεβαιούσαν το γεγονός τούτο. Την έκθεσιν ταύτην αποστέλλει αυθημερόν εις τον δημόσιον κατήγορον. Σελ. 455 Αρουραίοι και Ακρίδες 16.Ε.δ.5 Ο Δημόσιος κατήγορος λαβών την έκθεσιν διατάσσει πάραυτα την σύλληψιν του δια της εκθέσεως μηνυομένου και την ενώπιον αυτού προσαγωγήν του, συγχρόνως δε συντάσει κλητήριον θέσπισμα επί παραβάσει του παρόντος, εφ’ ου σημειοί την ημέραν και την ώραν της εγχειρίσεως. Προσαχθέντος του συλληφθέντος ο δημόσιος κατήγορος εγχειρίζει αυτώ το κλητήριον θέσπισμα και συγχρόνως εισάγει αυτόν εις το κατά την αυτήν ημέραν συγκαλούμενον Πταισματοδικείον, το οποίον προβαίνει εις την εκδίκασιν της κατηγορίας συμφώνως τω Νόμω 237 «περί εκδικάσεως των επ’ αυτοφώρω πταισμάτων». Εάν κατά την αυτήν ημέραν της προσαγωγής του κατηγορουμένου δεν κατέστη δυνατή η συγκρότησις Πταισματοδικείου, ο κατηγορούμενος δύναται να κρατηθή και εισαχθή την επομένην. Εν πάση όμως περιπτώσει η κράτησίς του δεν δύναται να υπερβή τας 24 ώρας από της ενώπιον του δημοσίου κατηγόρου προσαγωγής του. Ο Πταισματοδίκης ειδοποιούμενος υπό του δημοσίου κατηγόρου, όπως καταρτίση το Δικαστήριον δια την εισαγωγήν της τοιαύτης κατηγορίας, οφείλει να συγκαλέση αυτό εντός 24 ωρών, άλλως διώκεται πειθαρχικώς. Εάν εξ οιουδήποτε λόγου δεν καταστή δυνατή η συγκρότησις του Πταισματοδικείου, η κατηγορία εισάγεται εις μίαν των προσεχών συνεδριάσεων κατά την τακτικήν διαδικασίαν. Οι παραβάται καταδικάζονται εις πρόστιμον τουλάχιστον εκατόν πεντήκοντα δραχμών δι’ εκάστην ημέραν ή κράτησιν υπολογιζομένην εις μίαν ημέραν ανά πεντήκοντα δραχμάς. Ο αστυνόμος του Δήμου ή της Κοινότητος, πας δημόσιος υπάλληλος και τα μέλη της Κεντρικής Επιτροπής και των Τοπικών Επιτροπών υποχρεούνται επίσης, όπως καταγγέλωσι τους καθ’ οιονδήποτε τρόπον παρακωλύοντας την εν τοις κτήμασιν αυτών εργασίαν προς καταστροφήν, εις ους επιβάλλεται χρηματική ποινή μέχρι 2.000 δραχμών, ανεξαρτήτως πάσης άλλης ποινής, ην επισύρει τυχόν η πράξις. Άρθρ.16.-Τα αστυνομικά όργανα, οι δασικοί, οι δημόσιοι υπάλληλοι, τα όργανα της Κρατικής Αγροφυλακής και οι κοινοτικοί αγροφύλακες υποχρεούνται εις εκτέλεσιν των ανατιθεμένων αυτοίς καθηκόντων υπό της (Κεντρικής Επιτροπής) εν σχέσει με το έργον της καταπολεμήσεως. Δημόσιοι υπάλληλοι, Δήμαρχοι, Πρόεδροι Κοινοτήτων και Γραμματείς Δημαρχιών και Κοινοτήτων, ως και τα μέλη των Τοπικών Επιτροπών, αρνούμενοι, αμελούντες ή αναβάλλοντες την εκπλή Σελ. 456 ρωσιν των δια των προηγουμένων διατάξεων επιβαλλομένων αυτοίς υποχρεώσεων, τιμωρούνται επί καταγγελία οιουδήποτε ιδιώτου ή υπαλλήλου παρά του αρμοδίου Δικαστηρίου δια φυλακίσεως τριών ημερών μέχρις ενός μηνός ή δια χρηματικής ποινής δραχμών διακοσίων μέχρι πέντε χιλιάδων, είτε δι’ αμφοτέρων των ποινών τούτων εν περιπτώσει καθ’ ην η παράβασις έσχε σοβαρώς επιζήμια αποτελέσματα. Δια τους λόγους αυτούς τιμωρούνται πειθαρχικώς οι Δημόσιοι υπάλληλοι δια προστίμου επιβαλλομένου παρά του αρμοδίου Υπουργού ή του οικείου Νομάρχου, υπό μεν του πρώτου μέχρι του ημίσεος του μηνιαίου οργανικού μισθού, υπό δε του Νομάρχου μέχρι του ενός τετάρτου. Κατά της αποφάσεως του Νομάρχου δύναται ν’ ασκηθή παρά του τιμωρηθέντος εντός δέκα πέντε ημερών από της γνωστοποιήσεως ταύτης προσφυγή ενώπιον του αρμοδίου Υπουργού, εφ’ όσον το επιβληθέν πρόστιμον υπερβαίνει τας 100 δραχμάς κάτω του οποίου ποσού η απόφασις του Νομάρχου είναι ανέκκλητος. Επίσης οι Δήμαρχοι, οι Πρόεδροι των Κοινοτήτων, οι Γραμματείς Δημαρχιών και Κοινοτήτων, οι κοινοτικοί αγροφύλακες και τα μέλη των Τοπικών Επιτροπών τιμωρούνται πειθαρχικώς δια προστίμου δραχμών διακοσίων μέχρι δύο χιλιάδων επιβαλλομένου υπό του οικείου Νομάρχου ανεκκλήτως, επιτρεπομένης μόνον αναψηλαφίσεως της αποφάσεως αυτού εν προφανεί πλάνη. Πας ιδιοκτήτης ή νομεύς αγροκτήματος ή λειβαδίου υποχρεούνται όπως αμελλητί γνωρίση εις τον Πρόεδρον της Κοινότητος ή την πλησιεστέραν Αστυνομικήν Αρχήν ή τα όργανα της (Κεντρικής Επιτροπής) την τυχόν εμφάνισιν ή εκκόλαψιν ακρίδων εντός του αγροκτήματος ή λειβαδίου του. Δια τας εντός ( ) βλ. άρθρ. 2 Α.Ν. 2183/1940. 16.Ε.δ.5 Αρουραίοι και Ακρίδες Την αυτήν υποχρέωσιν (έχει) «έχουσι τα όργανα της αγροτικής ασφαλείας» και πας ιδιώτης όστις οφείλει εις τινα των άνω αρχών να γνωστοποιήση εμφάνισιν ή εκκόλαψιν ακρίδων υποπεσούσαν εις την αντίληψίν του αδιαφόρως αν αύτη συντελείται εις αλλότριον κτήμα ή Δημοσίαν ή κοινοτικήν έκτασιν. Οι παραβάται τιμωρούνται παρά του αρμοδίου Πταισματοδικείου δια προστίμου από εκατόν μέχρι πεντακοσίων δραχμών ή δια κρατήσεως μιάς μέχρι πέντε ημερών κατά την διαδικασίαν την οριζομένην υπό του άρθρ. 15 του παρόντος. Η εντός ( ) λέξις αντικατεστάθη δια του εντός « » δια του άρθρ. 13 Α.Ν. 2183/1940. Άρθρ.17.-Δια τας προμηθείας των ακριδοκτόνων και αρουραιοκτόνων υλικών φαρμάκων και εργαλείων αρμοδία είναι η Υπηρεσία Κρατικών Προμηθειών εφαρμόζουσα τας περί προμηθειών του Δημοσίου και περί Δημοσίου Λογιστικού ισχυούσας διατάξεις. Αι Κεντρικαί Επιτροπαί δύνανται να προβαίνωσιν εις προμηθείας ων το ποσόν δεν υπερβαίνει τας δραχμάς πέντε χιλιάδας δι’ έκαστον είδος υλικού κατόπιν ητιολογημένης αποφάσεώς των δια την ανάγκην της προμηθείας, τον τρόπον καθ’ ον αύτη θ ενεργηθή και την τιμήν εις ην θα αγορασθή το υλικόν. Προμήθεια ακριδοκτόνων ή αρουραιοκτόνων υλικών φαρμάκων και εργαλείων κατ’ εξαίρεσιν των ανωτέρω διατάξεων επιτρέπεται μόνον κατόπιν αποφάσεως του Υπουργικού Συμβουλίου «ή κατά τας εξαιρέσεις του άρθρ. 34 Ν. ΣΙΒ΄». Τα εντός « » προσετέθησαν δια του άρθρ. 14 Α.Ν. 2183/1940. Άρθρ.18.-«Αι δημοτικαί και κοινοτικαί Αρχαί υποχρεούνται να θέτωσιν εις την διάθεσιν των γεωργικών ταμείων δωρεάν επαρκή και ασφαλή χώρον δια την εναποθήκευσιν των ακριδοκτόνων και αρουραιοκτόνων υλικών, φαρμάκων και εργαλείων ή δια την παρασκευήν τοιούτων. Εις περίπτωσιν καθ’ ην αι ανωτέρω Αρχαί ή άλλη δημοσία τοιαύτη δεν διαθέτουσι τοιούτον χώρον, τα γεωργικά ταμεία προβαίνουσιν εις ενοικίασιν των αναγκαιουσών αυτοίς κατά τα άνω αποθηκών, μετ’ απόφασιν του διοικητικού συμβουλίου αυτών. Τα της ενοικιάσεως εν γένει τοιούτων αποθηκών ορίζονται εκάστοτε δι’ αποφάσεων του επί της Γεωργίας Υπουργού». Το άρθρ. 18 αντικατεστάθη ως άνω δια του άρθρ. 15 Α.Ν. 2183/1940. Μεταβατικαί διατάξεις Άρθρ.19.-Δια την τακτοποίησιν του λογιστικού και άλλου αρχείου της σχετικής με την καταπολέμησιν των αρουραίων και ακρίδων υπηρεσίας από του 1926 μέχρι σήμερον δύναται να διατεθή εκ της δια την καταπολέμησιν των αρουραίων και ακρίδων εγγεγραμμένης εις τον προϋπολογισμόν του Υπουργού της Γεωργίας ειδικής πιστώσεως ποσόν μέχρι πεντήκοντα χιλιάδων δραχμών χορηγηθησόμενον εις τους δι’ αποφάσεως του Υπουργού της Γεωργίας ορισθησομένους υπαλλήλους των Τμημάτων Φυτοπαθολογίας και Διεκπεραιώσεως και Αρχείου ασχοληθησομένους εις την εργασίαν ταύτην μόνον κατά τας ώρας της σχολής των. Η χορηγηθησομένη εις τους υπαλλήλους τούτους αμοιβή θα δοθή εις δύο ίσας δόσεις κατόπιν βεβαιώσεως του Τμηματάρχου της Διεκπεραιώσεως και Αρχείου ότι επερατώθη το ήμισυ και η όλη εργασία. Άρθρ.20.-Δια τον έλεγχον των μήπω μέχρι σήμερον ελεγθέντων απολογισμών των Κεντρικών Επιτροπών δια την καταστροφήν των αρουραίων και ακρίδων μέχρι και της χρήσεως 1933-34 δύναται να διατεθή εκ της εν τω Προϋπολογισμώ του Υπουργείου της Γεωργίας αναγραφομένης ειδικής πιστώσεως δια την καταπολέμησιν των αρουραίων και ακρίδων χρηματικόν ποσόν μέχρι πεντακοσίων χιλιάδων δραχμών χορηγηθησόμενον εις υπαλλήλους αρμοδιότητας Υπουργείου Γεωργίας και Γενικής Διευθύνσεως Δημοσίου Λογιστικού ορισθησομένους δι’ αποφάσεως του επί της Γεωργίας Υπουργού. «Η αυτή απόφασις θα ορίση τα της κατανομής εις τους διαφόρους υπαλλήλους του ανωτέρω ποσού, του οποίου η καταβολή θα γίνη κατά το ήμισυ μεν εις χρόνον ορισθησόμενον δια της αυτής αποφάσεως του Υπουργού, κατά δε το έτερον ήμισυ μετά την ολοσχερή αποστολήν εις το Ελεγκτικόν Συνέδριον απάντων των οικείων απολογισμών, δεόντως ηλεγμένων». Η παρ. 2 αντικατεστάθη ως άνω δια του άρθρ. 16 Α.Ν. 2183/1940. Γενικαί Διατάξεις Άρθρ.21.-Δια Διαταγμάτων ορίζονται αι δια την εκτέλεσιν του παρόντος Νόμου απαιτούμεναι διατάξεις. Σελ. 457 Αρουραίοι και Ακρίδες 16.Ε.δ.5 Άρθρ.2.-Εις τους Δήμους και τας Κοινότητας εν αις προβλέπεται η εφαρμογή των διατάξεων του Νόμου τούτου, συνιστώνται «μετά πρότασιν του οικείου προϊσταμένου της Γεωργικής Υπηρεσίας» δια διαταγής του οικείου Νομάρχου Τοπικαί Επιτροπαί, αποτελούμεναι εκ του Δημάρχου ή του Προέδρου της Κοινότητος ή των αναπληρωτών αυτών, εκ του Προϊσταμένου της εν τω Δήμω ή τη Κοινότητι Αστυνομικής Αρχής και εκ του Δημοδιδασκάλου ή άλλου τινός καταλλήλου προσώπου υπαλλήλου ή ιδιώτου. Η εντός « » φράσις προσετέθη δια του άρθρ. 3 Α.Ν. 2183/1940. Της Τοπικής Επιτροπής Πρόεδρος μεν είναι ο Δήμαρχος ή ο Πρόεδρος της Κοινότητος, γραμματεύς δε και Ταμίας εις μεν τας Κοινότητας τας αριθμούσας κάτω των 1500 κατοίκων υποχρεωτικώς ο γραμματεύς της Κοινότητος, εις δε τας λοιπάς ή ούτος ή εις δημοδιδάσκαλος οριζόμενος υπό του Νομάρχου. Εις τούτους ή τινάς μόνον εκ τούτων δύναται κατά την κρίσιν του ο οικείος Νομάρχης να ορίση αμοιβήν μη υπερβαίνουσαν τας 500 δραχμάς μηνιαίως αναλόγως της εργασίας και της επιδεικνυομένης δραστηριότητος. Περί οργανώσεως της καταπολεμήσεως Άρθρ.3.-Η καταστροφή των αρουραίων και ακρίδων ενεργείται κατά τομείς περιλαμβάνοντας μίαν ή πλείονας περιφερείας δήμου ή κοινοτήτων και οριζομένους υπό της Κεντρικής Επιτροπής προτάσει του προϊσταμένου της Γεωργικής Περιφερείας. Προϊστάμενοι τομέων τοποθετούνται γεωπόνοι υπάλληλοι του Υπουργείου της Γεωργίας εν ελλείψει δε τούτων δύνανται να προσληφθώσιν υπό της (Κεντρικής Επιτροπής) ιδιώται γεωπόνοι μετ’ έγκρισιν του Υπουργείου της Γεωργίας ορίζουσαν και την διάρκειαν προσλήψεως και μηνιαίαν αμοιβήν. Δια τα εντός ( ) βλ. άρθρ. 2 Α.Ν. 2183/1940. Τα καθήκοντα και η δικαιοδοσία των Προϊσταμένων τομέων ορισθήσονται δια του υπό του τελευταίου άρθρου του παρόντος προβλεπομένου Διατάγματος. Ο τρόπος και τα μέσα της καταστροφής ορίζονται δι’ Υπουργικών διαταγών μετά γνωμοδότησιν του Φυτοπαθολογικού Συμβουλίου, τοιούτου δε μη υπάρχοντος του Γεωργικού Συμβουλίου. «Το γεωργικόν ταμείον παρέχει εις τον προϊστάμενον της γεωργικής υπηρεσίας ή, εισηγήσει αυτού, εις τας τοπικάς επιτροπάς και τους προϊσταμένους τομέων τα απαιτούμενα χρηματικά μέσα και υλικά. Προτάσει του προϊσταμένου γεωργικής υπηρεσίας διατάσσονται υπό του νομάρχου αι δημοτικαί, κοινοτικαί, και αστυνομικαί Αρχαί, ως και τα όργανα αγροτικής ασφαλείας, ίνα προβώσιν εις την εφαρμογήν των διατάξεων του Νόμ. 6281». Η τελευταία παράγραφος αντικατεστάθη δια των εντός «», δια του άρθρ. 4 Α.Ν. 2183/1940. Σελ. 451 Αρουραίοι και Ακρίδες 16.Ε.δ.5 Άρθρ.4.-«Την γεν. διεύθυνσιν πάσης της τεχνικής εργασίας αφορώσης την καταπολέμησιν των αρουραίων και ακρίδων έχει ο προϊστάμενος της γεωργικής υπηρεσίας. Δια την διεξαγωγήν της γραφικής εργασίας δύναται να προσληφθή κατά την διάρκειαν των εργασιών της καταπολεμήσεως ημερομίσθιος γραφεύς απόφοιτος γυμνασίου ή εμπορικής σχολής. Η πρόσληψις αυτού ενεργείται, εισηγήσει του οικείου προϊσταμένου της γεωργικής υπηρεσίας, δι’ αποφάσεως του Δ.Σ. του γεωργικού Ταμείου, εν η καθορίζεται και το ημερομίσθιον αυτού όπερ δεν δύναται να είναι ανώτερον των 80 δραχμών. Εις τον προϊστάμενον γεωργικής υπηρεσίας ως και τους τομεάρχας παρέχεται η συνδρομή των δημοτικών, κοινοτικών και αστυνομικών Αρχών, ως και των οργάνων αγρ. ασφαλείας απροφασίστως». Το άρθρ. 4 αντικατεστάθη ως άνω δια του άρθρ. 5 Α.Ν. 2183/1940. Άρθρ.5.-Εν περιπτώσει εμφανίσεως αρουραίων ή ακρίδων λαμβανούσης επιδημικόν χαρακτήρα, δύναται να διαταχθή παρά του Νομάρχου κατόπιν συγκαταθέσεως του αρμοδίου Επιθεωρητού ο δημοδιδάσκαλος, ίνα μετά των μαθητών του σχολείου εκάστης Κοινότητος, δύο ώρας καθ’ εκάστην ημέραν, εξέρχωνται εις τους πλησιεστέρους αγρούς δια την τοποθέτησιν στρυχνοσικάλεως ή στρυχνοβρώμης εις τας εν τοις αγροίς οπάς των αρουραίων ή δια την καταστροφήν των ακρίδων. Περί της προσωπικής εργασίας Άρθρ.6.-Η καταστροφή των αρουραίων και των ακρίδων ενεργείται εις μεν τας περιφερείας των εχόντων πληθυσμόν άνω των 10.000 κατοίκων Δήμων δι’ ημερομισθίων εργατών εις δε τας περιφερείας των λοιπών Δήμων καθώς και των Κοινοτήτων δια προσωπικής εργασίας των μελών της Κοινότητος εφ’ όσον δ’ αύτη δεν κρίνεται επαρκής και δι’ ημερομισθίων εργατών. Εις τους έχοντας πληθυσμόν άνω των δέκα χιλιάδων κατοίκων Δήμους αι τοπικαί επιτροπαί προσλαμβάνουσι κατά τας υπό της Κεντρικής Επιτροπής παρεχομένας οδηγίας ημερομισθίους εργάτας δια την καταπολέμησιν των αρουραίων και των ακρίδων, πληρωνομένους επί αποδείξεσιν αίτινες γράφονται εφ’ απλού χάρτου. Το αυτό γίνεται και δια τας λοιπάς περιφερείας εφ’ όσον η δια προσωπικής εργασίας καταπολέμησις δεν εκρίθη επαρκής. Δια του υπό του τελευταίου άρθρου του παρόντος προβλεπομένου Διατάγματος ορισθήσονται τα υπό των τοπικών Επιτροπών τηρηθησόμενα βιβλία ως και ο τρόπος της τηρήσεως αυτών. Σελ. 452 Άρθρ.7.-Εις τας Κοινότητας και τους έχοντας πληθυσμόν κάτω των 10.000 κατοίκων Δήμους υπόχρεοι προς παροχήν προσωπικής εργασίας είναι πάντες οι εν αυτοίς από έτους τουλάχιστον εγκατεστημένοι, άγοντες ηλικίαν άνω των 16 ετών συμπεπληρωμένων, είτε είναι εγγεγραμμένοι ως δημόται είτε μη. Εξαιρούνται της υποχρεώσεως της προσωπικής εργασίας αι γυναίκες, οι δημόσιοι υπάλληλοι, οι κληρικοί, οι υπηρετούντες εν τω ενεργώ στρατώ, οι υπερβάντες το 60όν έτος της ηλικίας των και οι σωματικώς ή διανοητικώς ανίκανοι προς πάσαν εργασίαν. Απαλλάσσονται της προς καταπολέμησιν των ακρίδων υποχρεώσεως οι αποδεδειγμένως κατέχοντες κατά την εποχήν της καταπολεμήσεως αυτών δέκα τουλάχιστον ινδιάνους. Ουδείς υποχρεούται εις παροχήν πέραν των δέκα ημερών κατ’ ανώτατον όριον προσωπικής εργασίας εντός του αυτού έτους. Η υποχρεωτική ημερησία εργασία λογίζεται οκτάωρος. Οι κάτοχοι υποζυγίων ζώων υποχρεούνται εις παροχήν υπηρεσίας τούτων προς μεταφοράν ακριδοκτόνων υλικών είτε εντός της περιφερείας της Κοινότητος είτε και έξω αυτής εις τας ομόρους τοιαύτας. Εν τη περιπτώσει ταύτη λογίζεται διπλή η ημερησία εργασία μετά του υποζυγίου αυτού εργασθέντος υποχρέου. Εις ας Κοινότητας υπάρχουσι κέντρα παρασκευαστηρίων ακριδοκτόνων ή αρουραιοκτόνων υλικών οι κάτοικοι τούτων υποχρεούνται εις προσωπικήν εργασίαν δια την παρασκευήν αυτών αδιαφόρως της Κοινοτικής περιφερείας εις την οποίαν πρόκειται να χρησιμοποιηθώσι ταύτα. Η επιβολή της προσωπικής εργασίας εις τους υποχρέους ανατίθεται εις τας κατά τόπους αστυνομικάς αρχάς. 16.Ε.δ.5 Αρουραίοι και Ακρίδες

[Source: greek_legal_code_raptarchis | Tokens: 24323]